Ашық тәрбие сағаты

Тәрбие сағатының тақырыбы: Еңбек етсең ерінбей...

Мақсаты : - Еңбек деген сөздің мағынасын ашады.

* Еңбек арқылы жетістіктерге қол жеткізуге болатынына көздері жетеді.
* Жалқаулықтан арылуға талпынады.

Көрнекілік : сурет, карточкалар

Әдіс – тәсіл : бағыттау, көрсету, сұрақ – жауап.

Сабақтың түрі: сайыс сабақ

Тәрбие сағатының барысы

І. Шаттық шеңбері:

Гүл өсірсең терлеп,

Мұның аты – **еңбек.**

Кесте тіксең зерлеп,

Мұның аты – **еңбек.**

Қырға шықсаң өрлеп,

Мұның аты – **еңбек.**

Сабағыңа жөндеп

Әзірленсең – **еңбек.**

Қиындықтың бәрін

**Еңбек қана жеңбек.**

* **Сабақтың тақырыбы мен мақсатын анықтау:**

Оқушыларға карточка таратылады. Түсіне қарай оқушылар топталады. Әр түстегі әріптен сөз құрастыру керек.

**Е ң б е к е т с е ң е р і н б е й...**

* **Мақсатын ашу**
* **Топқа бөлу**

Мен бір жұмыс бастағалы отырмын. Ол жұмысты істеу үшін маған екі көмекші керек. Мен өзіме көмекші етіп Иманғали мен Жақсылықты алғым келеді.Ал сендер кімді алғыларын келеді?

Ітоп ІІ топ

Жақсылық Иманғали

(Әр оқушы өзіне көмекке сыныптасын шақырады. Сынып екі топқа бөлінгенше көмекші шақыру жалғаса береді.)

Орындарына отырады.

Ой қозғау:

* ЕҢБЕК деген не? Ойланып көрейік.

ЕҢБЕК

Әр топ өз ойын айтып, жазады, таныстырады.

- Сендер еңбек еткілерің келе ме?

-Адамға еңбек етуге не мүмкіндік бермейді? Қалай ойлайсыңдар?

(қағазға жазады, қара қалтаға салады) Біз оны оқымаймыз. Барлық еңбекке керек емес заттарды шығарып тастаймыз.

* Енді еңбекті мадақтайық:

Мақалдың жалғасын анықта:

1-топ мақалдың басын айтса, келесі топ жалғасын анықтайды.(Мақал екі топқа бөліп беріледі.)

Ер дәулеті — *еңбек.*   
Келген дәулет,  
*Кеткен бейнет.*Бейнетің қатты болса,  
*Татқаның тәтті болар.*   
  
  
 Еңбек ерлікке жеткізер.  
*Ерлік елдікке жеткізер.*

Еңбек ет те мақтан,  
*Ойнап-күл де шаттан.*  
   
Еңбек — ширатады.  
*Өмір — үйретеді.*  
    
Еңбекпен ер өседі,  
*Егізден төл өседі.*  
     
Еңбекте қорлық жоқ.  
*Шындықта зорлық жоқ.*  
   
Еңбек түбі —қуаныш,  
*Сауда түбі — реніш.*  
   
Еңбегіне қарай — құрмет.  
*Жасына қарай — ізет.*  
   
Еңбек — өмірді ұзартады,  
*Ұят бетті қызартады.*  
   
- Еңбек қай салада кездеседі?

* Барлық салада.
* Әр мамандық иесі өз Отанына пайда тигізе ме?
* Иә.

Ал сендер өскенде кім болғыларың келеді? «Кім болам?» суреттер бойынша балалар өз қалаған мамандығын алады. Қарсы топтағы баламен жұп құрады.Суреттің артындағы тапсырманы жұбымен бірге орындайды, қорғайды.

1. Мұғалім: Балаларға еңбек туралы не айтар едің? (өлең жолдары)
2. Фотограф: Сыныпты суретке түсіру.(сыныптан тыс іс – шараны суретке түсіріп отырады)
3. Дәрігер: Тазалық туралы бірер сөз
4. Суретші: Еліміздің суретін салайық
5. Ақын: Еліме арнап өлең жазамын.
6. Әнші: Сахнада ән шырқайық
7. Құрылысшы: Елімізге арнап ғимарат орнатайық (қағаздан Бәйтерек жасау)
8. Тігінші: Тігін өнері шебері (көйлек тігейік)
9. Полиция қызметкері: Қандай тәртіп орнатасың?
10. Шаштараз:
11. Өрт сөндіруші:

Әр оқушы өз қалаған мамандығы бойынша қорғайды.

* Біздің елімізге ерен еңбегімен халқына адал қызмет еткен кімді білесіңдер?

(Елбасы еңбегі туралы слайд көрсету)

* Елімізге арналған тақпақтар оқу.
* Қ.Р.Әнұранымен аяқтау.
* Қорытынды. Рефлексия